Kavet e vez an anvioù melchon-lann pe luzern bihan (Medicago lupulina) er levrioù pe get an dud, met en arbenn ma neo ket ur sort melchon tre-ha-tre e chellehemp gober luzern-lann anezhe. Ar re-mañ a  vourr ag an douar-lann, ag an douar paour, gwir eo; ha just ker gwir eo int hañval doch melchon get o del e teir lodenn, o fennadoù bokedoù melen… chwi o gwel er chlazenn é astenn o chorzennoù a-rez an douar, gozik dre zan ar geot, gwelet e vez just an tammigoù bokedoù pe ar frouezh du, un nebeudig del. Ya, ar chorzennoù en em astenn tro-ha-tro, èl brechioù ur morgazh. Lies e chom bihan ar blantenn met gwezhavez ar ront a ra ur metr hanter a ziametr ! Evel-se en em strewont, rak ar frouezh bihan du a  arru èl-se pellik a-walch a-zoch ar blantenn vamm.